Des  Doaf  Steinensittenbach (fränkisch:  Staabo) is oana vo 21 Ortstei vo da Gmoa Kirchensittenbach im Landkroas Niamberga Land in Bayern und liegt 5,6 Kilometa vom Haptort vo da Gmoa entfeant an da Stootsstroß 2404 zwischn Obermühle und Hormersdorf. Da Ort gheat zum Regiarungsbeziak Middlfrankn, liegt am Ursprung vom Sittenbach und hod uma 25 urspringli landwiatschoftliche Onwesn. Im Noadwestn befindt se de Eahebung Lammbühl (509 m), im Ostn da Schwarzenbeag (589 m) und da Pfaffenbeag sowia im Sidostn da Hohensteiner Beag (595 m) und de Burg Hohenstein. Se liegt 2,2 Kilometa entfeant.